# teir
## Brezhoneg
### Etimologiezh

    Kavet en henvrezhoneg (teir).
    Meneget er C'hatolikon (teir).
    Da geñveriañ gant ar gerioù tair en kembraeg, tyr en kerneveureg, teora en iwerzhoneg.

### Anv-gwan pegementiñ

teir /ˈtɛjr/
* Div mui unan (dirak an anvioù-kadarn benel unan).
** Ma zeir merc’h … troet e teir logodenn, — (Fañch an Uhel, Kontadennoù ar Bobl/1, Al Liamm, 1984, p. 80.)
** Unan a vanke din da echuiñ ma zeir dousenn, — (Fañch an Uhel, Kontadennoù ar Bobl/3, Al Liamm, 1988, p. 137.)
** [...] me oar vat, mammig kozh, ne youlfet ket ober din mankout un dimeziñ ker kaer evit teir barvenn. — (Fañch an Uhel, Kontadennoù ar Bobl/3, Al Liamm, 1988, p. 39.)
** - [...]. A-raok mont da c'hoari gant an teir brinsez-ze, o deus lekeat ac'hanomp-ni evel m'emomp, grit d'ar vartoloded-man evel d'ar re all, [...]. — (G. MILIN, Gwechall-goz e oa..., Kemper, 1924, p. 51.)
** Pa 'z eot e teuio teir brinsez kaer a-zirazoc'h ; [...]. — (G. MILIN, Gwechall-goz e oa..., Kemper, 1924, p. 48.)
** An teir c'had. — (Klaoda ar Prad, An teir c'had ; Ar mevel laer, Ti-moulerezh Sant-Gwilherm, Sant-Brieg, 1908, p. 25.). Hervez ar yezhadurioù e c'hortozer "an teir gad" kentoc'h.
** « N'a ket da zirenka Doue gant eun dra ken dister-all, » eme deir mouezig flour en e gichen. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 37.)
** An teir gwalenn a gastiz : ar brezel, ar gernez hag ar vosenn. — (Jules Gros, Le trésor du breton parlé Deuxième Partie, 1970, p. 55.)
** Hastom buan dïaocha a-raog mah arruo an teir gwaz. — (Jules Gros, Le trésor du breton parlé Deuxième Partie, 1970, p. 100.)
** A-benn ma o-devez bet teir gwreg e vez poent a-walc'h dezo mond d'o foull. — (Jules Gros, Le trésor du breton parlé Troisième Partie, 1974, p. 193.)
* div pe deir, teir pe beder:
** Paka eur pesk brao a eure, ha neuze ez eas da gas anezan da eur roue a oa eun teir pe beder leo ac'hano. — (G. MILIN, Gwechall-goz e oa..., Kemper, 1924, p. 41.)
*   * Er vatimant-se e oa c'hwec'h kaoter a deir pe a beder forn. — (Jules Gros, Le trésor du breton parlé Deuxième Partie, 1970, p. 233.)
*   * Teir pe beder gwech eo bet ar jandarmed war e dro. — (Jules Gros, Le trésor du breton parlé Première Partie, 1966, p. 239.)
* evel raganv
** an teir : digemm e vez teir war-lerc'h ar ger-mell dalc'hmat; en troiennoù an teir-mañ, an teir-se,
*   * Neuze, mab ar pesketaer a yeas gant an teir-ma, a goanias ganto, [...]. — (G. MILIN, Gwechall-goz e oa..., Kemper, 1924, p. 52.)
** Teir (wreg) a oa mantellet. — (Jules Gros, Le trésor du breton parlé Troisième Partie, 1974, p. 244.)
** dirak un anv-gwan: teir gozh, teir vras kemmadur dre vlotaat en anv-gwan.
* teir flac'h / teir blac'h

#### Krennlavaroù

* Diwar deir gwech e vez torret ar blanedenn. — (Jules Gros, Le trésor du breton parlé Troisième Partie, 1974, p. 309.)

### Anv-kadarn

teir benel, liester teirioù (a-wezhioù)
* Niver 3, etre div ha peder.
    <skouer>.
* Sifr 3
    <skouer>.

#### Gerioù heñvelster

* daou (gourel)

#### Deveradoù

* teir- (rakger)
* teirvet
* hon-zeir
* ho-teir
* o-zeir
* teirgwern

#### Troidigezhioù

* alamaneg : drei
* esperanteg : tri
* galleg : trois (devant des mots féminins au singulier)
* kembraeg : tair
* kerneveureg : tyr
* saozneg : three